Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu sanoi, että suurvaltojen on yhä mahdollista -
vaatia parempaa sopimusta Iranin ydinneuvotteluilta.
Palestiinalaishallinnon mukaan huhtikuu on neljäs kuukausi, -
kun sen työntekijöille on maksettu vain osittaista palkkaa -
Israelin jäädyttämien verotulojen tilitysten takia.
Israelin uusi ilmatorjuntajärjestelmä, -
jota on kehitetty yhdessä USA:n kanssa, on läpäissyt vaativia testejä.
Se voitaneen ottaa käyttöön ensi vuoteen mennessä.
Pääministeri Netanjahu sanoi, että suurvaltojen on yhä mahdollista -
vaatia parempaa sopimusta Iranin ydinneuvotteluilta.
Netanjahu antoi kommenttinsa ennen tapaamistaan -
USA:n edustajainhuoneen puhemiehen John Boehnerin kanssa.
Republikaaninen Boehner arvostelee voimakkaasti Obaman Iran-politiikkaa.
Kansainvälisen yhteisön on juuri nyt aika vaatia parempaa sopimusta, -
joka heikentäisi merkittävästi Iranin ydininfrastruktuuria.
Parempi sopimus kytkisi Iranin ydinohjelman rajoitteiden poistot -
muutokseen Iranin käytöksessä.
Iranin on lopetettava niin aggressionsa Lähi-idässä, globaali terrorisminsa -
kuin uhkauksensa tuhota Israel.
Näistä ei pitäisi voida neuvotella.
Tällaista sopimusta suurvaltojen tulee vaatia.
Pääministeri Netanjahu varoitti, että puitesopimus, -
jota P5+1-maat tavoittelevat Iranin ydinasepyrkimysten hillitsemiseksi, -
jättäisi Iranille kyvyn kehittää ydinpommi alle vuodessa.
USA:n edustajainhuoneen puhemies Boehner -
kutsui Netanjahun puhumaan USA:n kongressille maaliskuussa.
Miehiä syytettiin puoluepolitiikasta USA:n perinteisesti harjoittaman, -
puolueista riippumattoman Israel-tuen kustannuksella.
Boehner on vieraillut Israelissa matalalla profiililla.
Netanjahu kiitteli USA:n ja Israelin välejä järkähtämättömiksi.
Täällä väkivaltaisessa ja epävakaassa Lähi-idässä, -
jossa valtiot ovat luhistumassa ja fanaattisuus räjähtämässä, -
yksi asia pysyy järkähtämättömänä: -
meidän ystävyytemme, liittolaisuutemme, kumppanuutemme.
Se vahvistaa molempia maitamme ja edistää turvallisuuttamme.
Siihen ankkuroituu yhteinen toivomme rauhasta ja vakaudesta Lähi-idässä.
Seuraavaksi Sveitsissä käytäviin ydinneuvotteluihin.
P5+1-maat jatkavat Iran-neuvotteluja jo toista päivää takarajan jälkeen -
ja varoittavat, että jos läpimurtoa ei tapahdu, neuvottelut voivat kaatua.
Valkoisen talon tiedottaja Josh Earnest sanoi eilen, -
että USA ei ole saanut konkreettista vakuutta Iranilta sen ydinkyvyistä.
Hän varoitti, että USA on tarvittaessa valmis poistumaan neuvotteluista.
Menettelymme neuvottelujen suhteen ei ole muuttunut: -
Niin kauan kuin on mahdollista jatkaa neuvotteluja edistyksellisesti, -
emme aio keskeyttää niitä mielivaltaisen äkillisesti.
Mutta siinä tapauksessa, jos havait- semme neuvottelujen hyytyneen, -
USA ja kansainvälinen yhteisö ovat valmiita poistumaan.
Olemme tehneet selväksi sen, -
millaisia sitoumuksia odotamme nyt ja kuluvan vuoden jälkeen.
Selvänä painostuksen osoituksena Iranille -
presidentti Obaman tiedottaja Earnest sanoi, että jos neuvottelut kaatuvat, -
kaikki vaihtoehdot ovat sen jälkeen mahdollisia, myös sotilaalliset.
Mikäli käy niin valitettavasti, että diplomatia ei tuota tulosta, -
meillä on käytettävissämme monia muita vaihtoehtoja.
Voimme esimerkiksi yhteistyössä kansainvälisen yhteisön kanssa -
langettaa Iranille kovempia pakotteita, jotka patistavat sen takaisin -
neuvottelupöytään tai suhtautumaan vakavammin keskusteluihin.
Sotilaallistakaan vaihtoehtoa ei ole suljettu pois, -
jos löydämme itsemme siitä harmillisesta tilanteesta, -
ettemme ole päässeet sopuun.
Siinä tapauksessa presidentti voi harkita eri vaihtoehtoja -
keskusteltuaan P5+1-maiden kanssa.
Iranin ulkoministeri Zarif sanoi, -
että ydinneuvottelut P5+1-maiden kanssa voivat onnistua vain, -
jos löytyy ”poliittista tahtoa”-
ratkaista 12-vuotinen pattitilanne Iranin ydinohjelmasta.
Zarif painotti, että uutta ydinneuvot- telujen mahdollisuutta ei enää tule.
Toivomme kaikilta osapuolilta löytyvän poliittista tahtoa, jotta voimme edetä.
On ilmeisiä ongelmia, -
jotka ovat estäneet meitä pääsemästä ratkaisuun.
Toivon kollegojemme ymmärtävän, -
että tämä ainutlaatuinen tilaisuus ei enää toistu -
ja että heidän on hyödynnettävä tämä mahdollisuus.
Raporttien mukaan Iran ja P5+1-maat -
ovat erimielisiä näistä avainkohdista: -
YK:n asettamien Iran-pakotteiden poistamisesta -
sekä Iranin pyrkimyksistä edistää ydintutkimuksiaan tulevaisuudessa.
Palestiinalaishallinnon mukaan huhtikuu on neljäs kuukausi, -
kun sen työntekijöille on maksettu vain osittaista palkkaa -
Israelin jäädyttämien verotulojen tilitysten takia.
Israel katkaisi joulukuussa 130 milj. dollarin vero- ja tullitulojen siirron -
sen jälkeen, kun palestiinalaiset olivat ilmoittaneet aikeistaan liittyä -
kansainväliseen rikostuomioistuimeen (ICC). Liittyminen tapahtui eilen.
Kansainvälisen painostuksen alla Israel myöntyi jatkamaan verotilitystä.
Se sanoi maksavansa välittömästi 400 milj. dollaria -
mutta vähentävänsä osuuden, -
jonka palestiinalaiset ovat velkaa Israelin antamista etuisuuksista.
Palestiinalaispresidentti Abbas on viivytyksestä vihoissaan.
Hän sanoi vievänsä kiistan välimiesmenettelyyn -
1993 Oslon sopimuksen mukaisesti. Jos riita ei sillä ratkea, -
Abbas varoitti harkitsevansa vetoamista kv-rikostuomioistuimeen.
Jos haluamme keskustella rahasta, -
sen on tapahduttava välimieskomitean kautta. Ja jos se ei toimi, -
menemme ICC:hen, sillä emme hyväksy Israelin määräyksiä.
Israel ei ole toistaiseksi vastannut palestiinalaisten syytteisiin, -
kun on pyydetty selitystä siihen, miksi varoja ei ole siirretty.
Palestiinalaisten virallisen ICC:hen liittymisen Israel tuomitsi.
Se sanoi palestiinalaisten ICC-jäsenyyttä -
ja pyrkimystä jahdata israelilais- viranomaisia ICC:ssä tekopyhyydeksi.
Israelin mielestä ICC on tehnyt vir- heen hyväksyessään palestiinalaiset.
Israel kritisoi palestiinalaisia sanoen myös, että "palestiinalaishallinto, -
joka on kytköksissä sotarikoksiin syyllistyneeseen terroristi-Hamasiin, -
on viimeinen, joka voi uhitella oikeustoimilla".
Nyt Iranille ja sen shiia- liittolaisille tarkoitettuun viestiin.
Israelin uusi ilmatorjuntajärjestelmä, -
jota on kehitetty yhdessä USA:n kanssa, on läpäissyt vaativia testejä.
Se voitaneen ottaa käyttöön vuoden sisällä.
Puolustuslähteiden mukaan "Daavidin linkoa" testattiin -
viime viikolla sekä tiistaina, joka oli myös ydinneuvottelujen takaraja.
Järjestelmää kutsutaan "Daavidin lingoksi".
Sillä viitataan aseeseen, jolla Daavid tappoi Goljatin.
Järjestelmä on suunniteltu torjumaan -
100-200 km:n kantaman raketteja sekä risteilyohjusten lentokoneita.
Raporttien mukaan järjestelmän menestykselliset testaukset -
vahvistavat USA:n lainsäätäjien tukea -
Israelin pyynnölle saada lisävaroja muihinkin sotilaallisiin projekteihin.
Kiitos seurasta!
Pääsiäisen takia Israel News on tauolla ensi tiistaihin asti.
Tapaamme siis 7. huhtikuuta.
Olen Jonathan Hessen. Shabat shalom ja hyvää pääsiäistä!
Suomennos: Sirpa Bågman